|  |  |
| --- | --- |
| PRIMĂRIA MUNICIPIULUI DEJ |   |
| SERVICIUL DE URBANISM ŞI AMENAJAREA TERITORIULUI |  |
|  |   |
| Nr. 32479 din 16.11.2022  |  |

EXPUNERE DE MOTIVE

privind aprobarea concesionării terenului în suprafață de 66 mp, situat în Dej, str. Ecaterina Teodoroiu, nr. 14 (ap. 1)

 La solicitarea înregistrată la Primăria mun. Dej, de către Lăcătuș Todor, prin care solicită concesionarea terenului situat în Mun. Dej, str. Ecaterina Teodoroiu, nr. 14, înscris în CF Dej nr. 62673 cu nr. Cad. 62673, în vederea extinderii apartamentului nr. 1. Menționăm că Lăcătuș Todor a construit fără Autorizație de construire o extindere a apartamentului nr. 1 cu P+E și a fost amendat conform Procesului verbal de contravenție nr. 8/19.08.2016.

Terenul situat la adresa de mai sus, înscris în CF Dej nr. 62673 cu nr. Cad. 62673, în suprafaţă de 66 mp, aparţine domeniului privat al Municipiului Dej.

Datorită faptului că nu a existat Extras de Carte Funciară pe suprafața respectivă și datorită procedurii anevoioase de actualizare a Cărții Funciare și ulterior de dezmembrare a parcelei în suprafață de 66 mp, nu s-a putut până în prezent să se facă procedura de intrare în legalitate.

Ca urmare, propunem concesionarea terenului **în conformitate cu Art. 15 lit. e) din Legea nr. 50/1991** republicată privind autorizarea executării lucrărilor de construcții.

Redevenţa pentru terenul concesionat în suprafață măsurată de **66 mp** va fi de **396 lei/an.** Redevența se va indexa anual cu rata inflației.

Durata concesiunii va fi de **49 de ani.**

Propunem spre aprobare concesionarea în conformitate cu Art. 15 lit. e) din Legea nr. 50/1991 republicată privind autorizarea executării lucrărilor de construcții, a terenului în suprafaţă de 66 mp, înscris în CF Dej nr. 62673, cu nr. Cad. 62673, situat în Dej, str. Ecaterina Teodoroiu, nr. 14, în vederea extinderii apartamentului nr. 1 cu P+E.

 PRIMAR

 ing. Morar Costan